
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 


Către



Biroul permanent al Camerei Deputaţilor 



În conformitate cu prevederile art. 86 din Regulamentul Camerei Deputaţilor, vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 92/2000 pentru modificarea şi completarea Legii nr.103/1992 privind dreptul exclusiv al cultelor religioase pentru producerea obiectelor de cult, trimis Comisiei pentru drepturile omului, culte şi problemele minorităţilor naţionale, spre dezbatere şi analiză în fond, cu adresa nr. 339 din 5 septembrie 2000.

PREŞEDINTE,

Marţian Dan

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 
RAPORT

asupra proiectului de Lege pentru aprobarea Ordonanţei de urgenţă a Guvernului nr. 92/2000 pentru modificarea şi completarea Legii nr.103/1992 privind dreptul exclusiv al cultelor religioase pentru producerea obiectelor de cult



În urma examinării, în şedinţa din 26 septembrie 2000, a proiectului   de   Lege pentru aprobarea Ordonanţei de urgenţă a Guvernului nr. 92/2000 pentru modificarea şi completarea Legii nr.103/1992 privind dreptul exclusiv al cultelor religioase pentru producerea obiectelor de cult, trimis Comisiei noastre spre analiză în fond, aceasta a hotărât ca proiectul de lege să fie supus spre dezbatere şi aprobare în plenul Camerei Deputaţilor.



La întocmirea raportului, Comisia a avut în vedere şi avizul primit de la Comisia juridică, de disciplină şi imunităţi, care a acordat un aviz favorabil proiectului de lege.



În raport cu obiectul şi conţinutul său, proiectul de lege face parte din categoria legilor ordinare.



Redăm, în continuare, propunerile de amendare a textului proiectului de lege.



Amendament admis:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    "Articol unic
    1. Alin. (1) al art. 4 se modifică şi va avea următorul cuprins:

    «1. Încălcarea prevederilor art. 1 constituie contravenţie dacă fapta, potrivit legii, nu este infracţiune, şi se sancţionează cu amendă de la un 1.000.000 lei la 5.000.000 lei»".


    Domnul deputat Ioan Pintea a propus majorarea amenzii prevăzute la 

alin. (1) al art. 4, după cum urmează: "de la 5.000.000 lei la 10.000.000 lei".

     Amendamentul a fost admis de membrii comisiei cu majoritate de voturi.

    Ca atare, textul alin. (1) al art. 4 va avea următorul cuprins:

    "Încălcarea prevederilor art. 1 constituie contravenţie dacă fapta, potrivit legii, nu este infracţiune şi se sancţionează cu amendă de la 5.000.000 lei la 10.000.000 lei"


    Cuantumul minim şi maxim al amenzii care se poate aplica în cazul încălcării prevederilor 

art. 1 din Legea 

nr. 103/1992 este prea mic faţă de veniturile pe care le realizează în fapt cei care produc obiecte de cult cu nerespectarea prevederilor legale.

PREŞEDINTE,

Marţian Dan

